# PRESSEMEDDELELSE 30. MARTS 2016

# Hæder til ung dansk forsker med Power

# for arbejdet med effektiv lagring af bæredygtig energi

|  |  |
| --- | --- |
|  | Ved en storslået ceremoni i Paris har Dorthe Ravnsbæk fået en pris som International Rising Talent i L’Oréal-UNESCO programmet For Women in Science under slogan’et *The World needs Science, science needs women who have the power to change the world***Dorthe Ravnsbæk er udvalgt blandt 250 kvindelige forskere, der i 2015 har modtaget en pris i et af de 112 lande, hvor priserne uddeles. Sammen med 5 kvindelige seniorforskere og 14 lovende unge forskere blev Dorthe hædret i Paris.** |

Dorthe Ravnsbæks forskning er relevant for os alle sammen. Målet er at udvikle materialer til nye typer af batterier, der er mere effektive og billigere end dem, vi bruger i dag. Ikke kun så vi slipper for at oplade mobiltelefon og tablet dagligt men også for at opbevare energi fra f.eks. vindmøller. Dorthe Ravnsbæk mener, at hendes vigtigste bidrag bliver *’at hjælpe forskningen med at finde måder at levere energi til vores verden, der udelukkende er baseret på bæredygtige ressourcer’.* Med hæderen som International Rising Talent følger et beløb på €15000.

Link til Dorthe Ravnsbæks side på SDUs hjemmeside:

[http://findresearcher.sdu.dk/portal/da/persons/dorthe-bomholdt-ravnsbaek(19439afd-6169-4afa-95c1-2cdcaecee89f).html](http://findresearcher.sdu.dk/portal/da/persons/dorthe-bomholdt-ravnsbaek%2819439afd-6169-4afa-95c1-2cdcaecee89f%29.html)

|  |
| --- |
| Udvælgelsen til International Rising Talent sker som en ’3-trins raket’:1. L’Oréal-Unesco For Women in Science programmet findes i 112 lande, hvor L’Oréal har aktiviteter. På verdensplan uddeles årligt 250 priser.
2. I hvert af de 112 lande vælges 1 kandidat, som kan søge prisen som International Rising Talent
3. Blandt alle disse kandidater vælges 15 International Rising Talents.
 |

**ET LANGSIGTET ENGAGEMENT I AT GIVE POWER TIL KVINDER I FORSKNING**

Igennem de sidste 18 år har ***L’Oréal-UNESCO For Women in Science*** programmet arbejdet på at støtte, promovere og hædre kvindelige forskere i hele verden. Tallene viser dog, at der stadig er meget at gøre. Dette års Prisoverrækkelse blev afsluttet med lanceringen af For Women in Science Manifestet: det er en kampagne, der opfordrer den videnskabelige verden og befolkningen generelt til at få flere kvinder i forskning.

[www.forwomeninscience.com](http://www.forwomeninscience.com)